open-index/open-wikipedia-markdown huggingface dataset:
Էկտոր Բելտրան Լեյվա

**Էկտոր Բելտրան Լեյվա** (, ), մեքսիկացի հանցագործ, նարկոբարոն, Մեքսիկայի խոշորագույն «Բելտրան Լեյվա» նարկոկարտելի հիմնադիր և ղեկավար։

Էկտոր Բելտրան Լեյվան Արտուրո Բելտրան Լեյվայի եղբայրն է, որը սպանվել է 2009 թվականին։ Արտուրոն նարկոտարելի ղեկավարն էր, իսկ Էկտորը նրա աջ ձեռքը։ Նա հանցավոր կազմակերպությունը ղեկավարեց եղբոր մահվանից հետ։

ԱՄՆ պետդեպարտամենտը 5 մլն դոլար էր առաջարկում ինֆորմացիայի համար, որը կօգներ ձերբակալել Էկտոր Բելտրան Լեյվային, իսկ Մեքսիայի կռավարությունը պատրաստ էր 2,1 մլն դոլար պարգևավճար տալ նրան բռնելու համար։

## Կալանավորում
Էկտոր Լեյվան ձերբակալվել է 2014 թվականի հոկտեմբերի 1-ին մեքսիկական բանակի կողմից։ Նա դաշնային դատարանի կողմից դատապարտվել է թմրամիջոցների վաճառքի, փողերի լվացման և հանցագործությունների կազմակերպված մեջ։

## Մահ
2018 թվականի նոյեմբերի 18-ին Բելտրանը կրծքավանդակի սուր ցավերի պատճառով բանտից տեղափոխվել էր Տոլուկայի բժշկական կենտրոն։ Ըստ բժիշկների, նա սրտի կաթվածից մահացել է շտապօգնության սենյակում։

## Տես նաև
* Մեքսիկական նարկոպատերազմ

## Ծանոթագրություններ

Կատեգորիա:Մեքսիկայի թմրաբարոններ
Դով Ֆեյգին

**Դով Ֆեյգին**  (, ), իսրայելցի քանդակագործ։

## Կենսագրություն
Ծնվել է Ռուսական կայսրության Լուգանսկ քաղաքում, դերձակի ընտանիքում։ Սովորել է Տալմուդ-տորայում և ուկրաինական դպրոցում։ 1920 թվականին Ֆեյգինների ընտանիքը տեղափոխվել է Գոմել, որտեղ Դովը միացել է Հա-շոմեր հա-ցաիր երիտասարդական շարժմանը։ 1924 թվականին ձերբակալվել է և ազատ արձակվել միայն 1927 թվականին։ 1927 թվականից ապրել է Էրեց-Իսրայելում։

Աֆիկիմ կիբուցի հիմնադիրներից մեկն է։ 1933-1937 թվականներին քանդակագործություն է սովորել Փարիզի Զարդարվեստի բարձրագույն ազգային դպրոցում։ 1937 թվականին վերադարձել է Թել Ավիվ։ 1948 թվականին միացել է «Նոր հորիզոններ» (Ofakim Hadasim) գեղարվեստական խմբին, որը հիմնադրվել էր Իոսիֆ Զարիցկու կողմից, նույն թվականին։  
   
Խմբի գաղափարները իրենց արտացոլումն են գտել վարպետի ստեղծագործություններում։ Նրա աշխատանքներն ավելի շատ կրում են վերացական բնույթ, նա իր քանդակների համար որպես նյութ օգտագործում է մետաղը։ Այս ոճը պահպանվել է նրա «Թռչուն», «Ալոմոտ» (Հասկիկ) (1956) և «Ladderes» (1957) ստեղծագործություններում։ 1948 և 1962 թվականներին մասնակցել է Վենետիկի բիենալեին։ Նրա ամենահայտնի քանդակներից մեկը՝ «Կենդանին» (1958), ցուցադրվում է Թել Ավիվի գեղարվեստի թանգարանի քանդակի այգում։ Երուսաղեմի Ամինադավ քաղաքում գտնվող Ջ. Քենեդիի հուշահամալիրի քանդակագործն է։

## Հայտնի աշխատանքներ
* Խաղաղության աղավնի (Yonat Ha`shalom)
* Քենեդիի  հուշահամալիր (1966, ճարտարապետ՝  Դ. Ռեզնիկ)

## Գրականություն
*Dov Feigin: Prof. Mordechair Omer - Tel Aviv Museum of Art, (2005). ISBN 965 7161 32 0.

## Ծանոթագրություններ

Կատեգորիա:Իսրայելցի քանդակագործներ
Կատեգորիա:Իսրայելցի արվեստագետներ
Libxml2

**libxml2**-ը XML փաստաթղթերի վերլուծության համար նախատեսված ծրագրային գրադարան է։ Այն նաև հիմք է հանդիսանում  libxslt գրադարանի համար, որն աշխատեցնում է XSLT-1.0 ոճաթերթերը (XSLT-ն XML փաստաթղթերն այլ XML փաստաթղթերի կամ այլ ֆորմատների փոխարկելու լեզու է)։

## Նկարագրություն
libxml2-ը գրված է C ծրագրավորման լեզվով և ապահովում է կապեր C++, Ch (C/C++ ինտերպրետատոր), XSH, C#, Python, Kylix/Delphi, Պասկալ, Ruby, Perl, Common Lisp և PHP ծրագրավորման լեզուների համար։ Այն ի սկզբանե նախատեսված է եղել ԳՆՕՄ (GNU Network Object Model Environment) նախագծի համար, բայց կարող է օգտագործվել նաև դրանից դուրս։ libxml2-ի կոդը կարելի է հեշտորեն փոխարկել, քանի որ այն հիմնված է միայն ANSI C ստանդարտ գրադարանների վրա և թողարկվել է MIT արտոնագրով (Բաց կոդով ծրագրային ապահովման արտոնագիր՝ մշակված Մասաչուսեթսի տեխնոլոգիական ինստիտուտի կողմից)։ Այս գրադարանը գրվել է Դանիել Վեյլարդի կողմից և ստացել է բազմաթիվ արձագանքներ։

Այն ներառում է  **xmllint** command-line սպասարկող ծրագիրը և HTML փարսեր։

## Ծանոթագրություններ

## Արտաքին հղումներ
*Պաշտոնական վեբկայք

Կատեգորիա:UNIX ծրագրային ապահովում
Կատեգորիա:Ազատ ծրագրային ապահովում
Կատեգորիա:Ծրագրային գրադարաններ
Հպարտ մուկը

**Հպարտ մուկը** (), մուլտիպլիկացիոն ֆիլմ, ստեղծվել է «Պիլոտ» ստուդիայում, 2007 թվականին, ռեժիսոր Նատալյա Բերյոզովայի կողմից։ Մուլտֆիլմը «Գունագեղ քարերի սարը» մուլտսերիալի մաս է։ Մուլտֆիլմի պրեմիերան կայացել է «Անիմատորները դիմավորում են Մկան տարին» տոնական ծրագրի շրջանակներում։ Ֆիլմը մասնակցել է «Սուզդալ-2008» փառատոնի մրցութային ծրագրին։

## Սյուժե
Մուլտֆիլմը նկարահանվել է ըստ օսեթական «Ինչպես է մուկն իր որդու համար հարսնացու փնտրում» հեքիաթի։ Նմանատիպ սյուժե գոյություն ունի ճապոնական, հնդկական, ինգուշեթական ֆոլկլորում (ի դեպ, ինգուշեթական նմանատիպ հեքիաթն ունի «Մուկը գնում է մկան մոտ» ասացվածքային վերնագիրը)։

Մի գյուղում հարսանիք են անում, և մուկը որոշում է, որ որդուն ամուսնացնելու ժամանակն է։ Բայց մկնիկը որոշում է ամուսնանալ միայն ամենաուժեղի դստեր հետ և գնում է Լուսնի ձեռքը խնդրելու։ Պարզվում է, որ երբ Արևը ծագում է, Լուսինը խավարում է։ Ամպը փակում է Արևին, Քամին ցրում է Ամպը, սակայն ոչինչ չի կարողանում անել Ժայռի հետ։ Ի վերջե մուկը պարզում է, որ Ժայռը կրծել են մկները, և իր հարսնացուին գտնում է նրանց մեջ։

## Հեղինակներ

## Երաժշտություն
Մուլտֆիլմում հնչում է օսեթական ժողովրդական երաժշտություն` «Ֆանդիր» տրիոյի կատարմամբ։

## Մրցանակներ
*Մուլտֆիլմը մասնակցել է «Փոքր կինոն Մեծ քաղաքում» տոնակատարության մրցութային ցուցադրությանը, որը կայացել է 200 թվականի մայիսի 31-ին, Պետերբուրգում, և հաղթել է «Լավագույն հեքիաթ» անվանակարգում։

## Ծանոթագրություններ

## Արտաքին հղումներ
* «Гордый мыш и все мышата», stengazeta.net. «Время новостей», 16.01.2008.
* 
* 
* «Գունագեղ քարերի սարը» 

Կատեգորիա:Ռուսերեն մուլտֆիլմեր
Կատեգորիա:Ռուսական մուլտֆիլմեր
ԱՄՆ դրամահատարանի մետաղադրամների արտադրություն

* 1892 թվականին Barber դիզայնը օգտագործվել է 10¢, 25¢ և 50¢ մետաղադրամների համար։
* 1909 թվականին Indian Head և Lincoln դիզայնները օգտագործվել են 1¢ մետաղադրամների համար։
* 1913 թվականին Liberty Head և Buffalo դիզայնը օգտագործվել են 5¢ մետաղադրամների համար։
* 1916 թվականին Mercury և Barber դիզայնները օգտագործվել են 10¢ մետաղադրամների համար։
* 1916 թվականին Standing Liberty և Barber դիզայնները օգտագործվել են 25¢ մետաղադրամների համար։
* 1921 թվականին Peace և Morgan դիզայնները օգտագործվել են 1$ մետաղադրամների համար։
* 1932 թվականին Washington դիզայնը օգտագործվել է 25¢ մետաղադրամների համար։
* 1938 թվականին Buffalo և Jefferson դիզայնները օգտագործվել են 5¢ մետաղադրամների համար։
* 1942 թվականին պղնձանիկելը և  35% արծաթե սալիկները օգտագործվել են 5¢ մետաղադրամների համար
* 1946 թվականին Roosevelt դիզայնը օգտագործվել է 10¢ մետաղադրամների համար։
* 1948 թվականին Franklin դիզայնը օգտագործվել է 50¢ մետաղադրամների համար։
* 1964 թվականին այդ տարում հատված բոլոր $1 մետաղադրամները պետք է հալվեին դրամահատարանում, իսկ Kennedy դիզայնը օգտագործվել է 50¢ մետաղադրամների համար։
* 1971 թվականին Eisenhower դիզայնը օգտագործվել է 1$ մետաղադրամների համար։
* 1975 և 1976 թվականներին բոլոր 25¢, 50¢ և 1$ մետաղադրամները թվագրվել են 1776-1976 թվականներին։
* 1979 թվականին Susan B. Anthony դիզայնը 1$ մետաղադրամների համար։
* 1982 թվականին բրոնզե և պղնձապատ ցինկե սալիկները օգտագործվել են 1¢ մետաղադրամների համար։
* 2000 թվականին Սակագավեայի դոլարը օգտագործվել է 1¢ մետաղադրամների համար։

## Տես նաև
* Դրամագիտություն
* Դրամահատարան (մետաղադրամ)
* ԱՄՆ դրամահատարան

## Ծանոթագրություններ

## Արտաքին հղումներ
* https://www.usmint.gov/about_the_mint/index.cfm?action=ProductionFigures  United States Mint - Circulating Coins Production data.
* R.S. Yeoman, A Guide Book of United States Coins.  Mintages are given for each denomination back to 1793 by date and mint.
* United States Mint website: http://www.usmint.gov/about_the_mint/coin_production/index.cfm?action=production_figures , http://www.usmint.gov/faqs/index.cfm?action=FAQSearchResult 
* COINSHEET Nurismatic Directory website: http://www.coinsheetlinks.com/25.htm  (This site uses US Mint which has since been removed from the Mint's site.)
* https://web.archive.org/web/20060818140911/http://lrs.ed.uiuc.edu/students/tsullivl/commoncents/TotalMinted.htm also uses old Mint data.  Dead Link

Կատեգորիա:Դրամագիտություն
Կատեգորիա:Դրամական միավորներ
Աղքատի պատիվը

**Աղքատի պատիվը**, Հովհաննես Թումանյանի պատմվածքը, գրված 1894 թվականին։ Պատմվածքը մի աղքատ մարդ ու կնոջ մասին է, ում հետ օրերից մի օր միջադեպ է պատահում։

## Սյուժե
Սիմոնը մի աղքատ գյուղացի էր, ով իր օրվա հացի գումարը վաստակում էր իր քրտինքով։ Հաճախ պատ էր դնում, ձուկ բռնում և կատարում էր այլ աշխատանքներ։ Նրան իր կատակասիրության համար «շաշ Սիմոն» էին անվանում։

Սիմոնի կինը շատ գեղեցիկ էր. ամբողջ գյուղը նրա գեղեցկությամբ էր հիանում, իսկ կինը հաճախ էր գանգատվում՝ ասելով, որ ջուրը գնալիս Ղազոյանց Գալուստը աչքերին խոր մտիկ տվեց ու ասաց. «ուխա՜յ», Վարթումանց Փիլոսը իրանց դռնովն անց կենալիս աչքով արավ կամ Միրզանց Առաքելը ճանապարհին «ղաստի» դիպավ իրան։ Իսկ Սիմոնը պատասխանում էր.

Մի անգամ, երբ գործի բերումով գյուղից դուրս էր, իսկ Սիմոնի կինը տանը ութ-տաս տարեկան Մարուշի հետ էր, երկու հոգի գիշերով մոտենում են Սիմոնի տան դռանը, մտնում ներս, ապա լսվում է ճիչ, որը արագ լռում է։

## Պատմություն
Այս պատմվածքի գրվելու ստույգ ժամանակահատվածը անհայտ է։ Առաջին անգամ տպագրվել է «Հորիզոն» գրականական հանդեսի առաջին գրքում՝ տպագրված Թիֆլիսում՝ 1894 թվականին (էջ 101-105), այնուհետև՝ 1940-1959 թվականներին Երևանում լույս տեսած Հովհաննես Թումանյանի բանաստեղծությունների երրորդ հատորում (էջ17-22)։

Ինքնագիրը չի պահպանվել։

Պահպանվել է Թիֆլիսում՝ 1894 թվականին լույս տեսած «Հորիզոն» գրականական հանդեսի առաջին գրքում տպագրված պատմվածքի բնագիրը՝ հեղինակի ուղղումներով։

Պատմվածքը ռուսերեն է թարգմանել Ստեփան Շահումյանը։

Պատմվածքի հիման վրա նկարահանվել է համանուն ֆիլմ։

## Ծանոթագրություններ

Կատեգորիա:Պատմվածքներ
Ռունգանո Նյոնի

**Ռունգանո Նյոնի** (Rungano Nyoni, ), Ուելսում հաստատված զամբիացի ռեժիսոր, սցենարիստ։

## Կենսագրություն
Ռունգանո Նյոնին ծնվել է Զամբիայում։ 9 տարեկանում գաղթել է Ուելս։ Ավարտել է Լոնդոնի արվեստի համալսարանը։ Նկարահանել է մի քանի կարճամետրաժ ֆիլմեր, որոնք մրցանակների և քննադատության են արժանացել (*Ցանկը*, *Մվանսա Մեծը*, *Լսի՛ր*)։

Առավել հայտնի է «Ես կախարդ չեմ» ֆիլմով, որի հեղինակն ու ռեժիսորն է։ Ֆիլմը 2018 թվականին արժանացել է Բրիտանական կինոյի և հեռուստատեսային արվեստի ակադեմիայի բացառիկ դեբյուտ մրցանակին, ինչպես նաև մրցանակներ է ստացել միջազգային կինոփառատոներից։ *Ցանկը* ֆիլմն արժանացել է Ուելսի կինոյի և հեռուստատեսային արվեստի ակադեմիայի լավագույն կարճամետրաժ ֆիլմ մրցանակին։

## Ֆիլմագրություն
### Ռեժիսոր / Հեղինակ / Պրոդյուսեր

### Դերեր

## Մրցանակներ և անվանակարգեր

## Ծանոթագրություններ

Կատեգորիա:Զամբիացի ռեժիսորներ
Կատեգորիա:Ուելսցի սցենարիստներ
Կատեգորիա:Ուելսցի դերասանուհիներ
Կատեգորիա:BAFTA մրցանակի դափնեկիրներ
Մարդը և իր թռչունը

**«Մարդը և իր թռչունը»** (), 1975 թվականի գեղարվեստական մուլտիպլիկացիոն ֆիլմ հասարակ մարդու մշտապես ծանր ճակատագրի մասին։ Մեծահասակների համար է։

## Պարգևներ
1979 թվականին մուլտֆիլմը ցուցադրվել է Օբերհաուզենում և կարճամետրաժ ֆիլմերի միջազգային կինոփառատոնում արժանացել է դիպլոմի։

## Սյուժե
Խորհրդային շրջանի անիմացիոն ֆիլմը պատմում է սովորական մարդու դժվարին պահերի մասին, որն ստիպված է աշխատել և տառապել «քաղաքային ջունգլիներում», երկնաքերերի և մշտական շարժման մեջ։ Բայց միայնակ մնալով ինքն իր հետ, երազում՝ մարդը կարող է փախչել քարե բանտարկությունից։

## Նկարահանող խումբ

## Հետաքրքիր փաստեր
* Մուլտֆիլմում չի արտասանվում և ոչ մի բառ, հնչում է միայն երաժշտություն, որը գրել է երգահան Սոֆյա Գուբայդուլինան։

## Ծանոթագրություններ

## Արտաքին հղումներ
* Человек и его птица на сайте Аниматор.ру
* Творческое объединение «ЭКРАН» 

Կատեգորիա:1975 մուլտֆիլմեր
Կատեգորիա:«Էկրան» ստեղծագործական միության մուլտֆիլմեր
Կատեգորիա:Խորհրդային մուլտֆիլմեր
Տերն ու ծառան (հեքիաթ)

«**Տերն ու ծառան»**, Հովհաննես Թումանյանի հեքիաթը, գրված 1906-1914 թվականներին։ Հեքիաթը պատմում է երկու եղբայրների մասին, որոնցից մեկը խելոք և խելացի է, իսկ մյուսը՝ միամիտ։

Հեքիաթի հիման վրա նկարահանվել է 22 րոպե տևողությամբ համանուն ֆիլմը։

## Սյուժե
Մեծը վեր է կենում գնում մի հարուստի մոտ ծառա մտնում և պայման է կապում նրա. հետ Ժամանակ նշանակում են «մինչև  կկվի ձեն ածելը»։ Հարուստը մի այլ չլսված պայման է դնում ծառայի առաջ։ Ասում է՝ «մինչև էն ժամանակը թե դու բարկանաս, դու հազար մանեթի տուգանք տաս ինձ, թե ես բարկանամ՝ ես տամ»։

Մեծ եղբայրը առավոտից երեկո անդադար աշխատում է, իսկ հարուստ աղան նրան հանգիստ չէր տալիս և շարունակում աշխատեցնել նրան։ Վերջիվերջո մեծ եղբայրը չի դիմանում և բարկանում է, ապա հարուստին պարտք մնում հազար մանեթ։

Հետո հարուստի մոտ աշխատանքի է անցնում փոքր եղբայրը, ով հարուստի հետ նույն պայմաններն է կապում։ Սակայն փոքր եղբայրը մտադիր չէր ձեռնունայն հեռանալ...

## Ստեղծման պատմություն
Առաջին անգամ տպագրվել է «Հասկեր» ամսագում 1908 թվականին (№ 5 , էջ 183-187, Հեքիաթ Հովհ. Թումանյանի ենթավերնագրով), այնուհետև՝ 1910 թվականին առանձին պատկերազարդ հրատարակությամբ, 1913 թվականին՝ «Մեղրագետ» դասագրքում (Բ տարի, էջ 140-149), ապա՝ Հովհ. Թումանյանի Երկերի վեցհատորյա ժողովածուի երրորդ հատորում (էջ 151–154)։

Այս հեքիաթի համար Թումանյանը նկատի է ունեցել կաբարդինական «Наскочила коса на камень», մենգրելական «Священник и причетник» ու «Рабочий и наниматель» և ռուսական «Как аукнется, так и откликнется» հեքիաթները։ 

«Տերն ու ծառան» հեքիաթն իր սյուժետային գծով ամենից ավելի մոտ է վերջինին. այստեղ հերոսները (վաճառական հոր հարստությունը վատնած երեք եղբայրներ) մեկը մյուսի հետևից ծառայության են մտնում հարուստի մոտ (մինչև գարնան գալը) ու դատարկաձեռն հեռանում, և միայն կրտսեր եղբոր շնորհիվ է, որ կարգի են բերում իրենց գործերն ու երջանիկ ապրում։ Այս հեքիաթային սյուժեն Թումանյանը լրացրել է մյուս տարբերակներից քաղած ուշագրավ մանրամասներով, խորացրել հեքիաթի դրամատիզմը և մեղմել որոշ պահեր, օրինակ՝ «Рабочий и наниматель» հեքիաթում նրան հատկապես գրավել է հարուստ տիրոջ անողոքությունը բացահայտող մանրամասնը, երբ վերջինս ստիպում է աղքատին՝ աշխատել օր ու գիշեր. պահպանվել է այդ դրվագի գրառումը. «Մինը մի մշակ է բռնում, որ բանի մինչև արևի մեր մտնելը։ [Երբ] մշակն ամբողջ օրը տանջվում է, արևը մեր մտնելուց ետը գալի։ Տերն ասում է․ «Ճշմարիտ է, արևը մեր մտավ, բայց տես, նրա ախպերը՝ լուսինը դուրս եկավ։ Սա ինչ պակաս է լուս տալի․ դրա համար էլ ետ դառ, գնա բանի, մինչև լուսինը մեր կմտնի, ևն»։

Իր հեքիաթի եզրափակիչ դրվագը Թումանյանը շարադրել է ըստ կաբարդինական տարբերակի։ Ահա այդ առթիվ նրա կատարած մի գրառումը. «Մի հարուստ իր ծառաների հետ պայման է կապում՝ նա տուժի իրենցից, ով բարկանա, և ծառաներին տանջում է, բարկացնում ու պատժում, դուրս անում։

Փոքր եղբայրը (ծառաների) գալիս է ծառա մտնում, մինչև կկվի առաջին ձեն ածելը, էնքան է տանջում իր աղին, որ նա ստիպված կնոջը ղրկում է ծառը բարձրանա, ժամանակից առաջ կուկու կանչի, որ ազատվեն ծառայից»։

Վերջին նախադասությունը հեքիաթի մշակման ընթացքում Թումանյանը ծավալել է, վերածելով ընդարձակ երկխոսության, որով միաժամանակ սրամտորեն լուծվել է հեքիաթի հանգույցը։

## Ծանոթագրություններ

Կատեգորիա:Հովհաննես Թումանյանի հեքիաթներ
Սամուել (երգիչ)

**Սամուել Քիմ Արրեդոնդոն** (հանգըլ՝ 김사무엘, կորեերենի նոր ռոմանականացում՝ Gim Samuel, , նախկինում հայտնի է որպես **Punch**), նա ավելի հայտնի է **Սամուել** անունով, ամերիկացի ծագումով հարավկորեացի երգիչ, որը 2015 թ-ին կարճ ժամանակահատվածում հիփ-հոփի դափնեկիր էր։ 2017 թվականի առաջին կիսամյակում մասնակցել է Produce 101 Season 2- ին , և վերջնական դրվագում նա 18-րդ տեղն է զբաղեցնում և չի կարողանում ընդգկվել խմբում։ Շոուի ավարտից ընդամենը մեկ ամիս անց, նա սկսեց իր մենահամերգները որպես Սամուել, օգոստոսի 2-ին իր առաջին Sixteen- երգի թողարկմամբ։

## Կարիերա
### 2012–2013: Նախընտրական ելույթ
Սամուելը առաջին անգամ հանդես է եկել տասնմեկ տարեկանում երբ նա հայտնվեց Seventeen հեռուստաընկերության ուղիղ եթերում որպես Pledis Entertainment- ի դասընթացավար։ 2013 թ.-ին նա հեռացավ գործակալությունից։

### 2015–2016:1Punch և համագործակցություն Silentó- ի հետ
2015 թ.-ին Սամուելը դեբյուտ է արել հիփ - հոփի մի մասի անունով որպես  1Punch  (ռեփեր  One-ի հետ) Brave Entertainment- ի և  D-Business Entertainment- ի համագործակցության շրջանակներում `« PUNCH »- ը որպես բեմային անուն։ Նրանք առաջին անգամ ելույթ ունեցան հունվարի 23-ին, «Turn Me Back » թողարկմամբ, որը «The Anthem» ալբոմի վերնագիրը է։

## Դիսկոգրաֆիա
### Ստուդիայի ալբոմները

### Խաղում քանակը

## Ծանոթագրություններ

Կատեգորիա:21-րդ դարի ամերիկացի երգիչներ
Կատեգորիա:Ամերիկացի փոփ երգիչներ
Կատեգորիա:Անձինք Կալիֆոռնիայից
Կատեգորիա:Հարավկորեացի դերասաններ
Դարձի՛ր լեգենդ։ Բիգֆուտ կրտսեր

**«Դարձի՛ր լեգենդ։ Բիգֆուտ կրտսեր»** (**«Բիգֆուտի տղան»**, )՝ ֆրանկո-բելգիական CGI անիմացիոն ֆիլմ, թողարկված 2017 թվականի օգոստոսի 11-ին։ Ռեժիսորներ՝ Բեն Ստասեն և Ժերմի Դեռգուսոն։

## Սյուժե
Ադամ անունով սովորական պատանին գնում է փնտրելու իր վաղուց կորած հորը և հայտնվում է առասպելական մասշտաբների արկածների մեջ։ Նրա աշխարհը շրջվում է գլխի վայր, երբ պարզվում է որ նրա մեջ հոսում է անտառի վերջին լեգենդար պահապանների՝ բիգֆուտների արյունը։ Այժմ նրա առջև բացված էի այնպիսի հնարավորություններ, ինչպիսիք են գերարագությունը, կենդանարար հպումը և կենդանիների լեզուն հասկանալու հնարավորություն ։

## Քննադատություն
Rotten Tomatoes կայքում ֆիլմը ունի 74% ռեյտինգ՝ 19 գրախոսությունների հիման վրա 5,6-10 միջին ռեյտինգով

## Շարունակություն
Բեն Ստեսենը հայտարարել է, որ սիկվելը գտնվում է «Բիգֆուտ. Սուպերհերոս» անունով աշխատության մեջ, որը պետք է թողարկվի 2020 թվականի ամռանը։

## Ծանոթագրություններ

## Արտաքին հղումներ
*  Bigfoot Junior vise un public relativement jeune
* Մելնիկով և Սմոլնիկով ամուսինները միասին հնչեցրեցին  «Դարձի՛ր լեգենդ։ Բիգֆուտ կրտսեր» մուլտֆիլմը

Կատեգորիա:2010-ականների անգլերեն ֆիլմեր
Կատեգորիա:2010-ականների ֆրանսիական ֆիլմեր
Կատեգորիա:2017 մուլտֆիլմեր
Կատեգորիա:2017 ֆիլմեր
Կատեգորիա:StudioCanal ֆիլմեր
Կատեգորիա:Բելգիական մուլտֆիլմեր
Կատեգորիա:Լիամետրաժ անիմացիոն ֆիլմեր
Կատեգորիա:Համակարգչային անիմացիոն ֆիլմեր
Կատեգորիա:Մուլտֆիլմեր արջերի մասին
Կատեգորիա:Ֆրանսերեն ֆիլմեր
Կատեգորիա:Ֆրանսիական մուլտֆիլմեր
Կատեգորիա:Ֆիլմեր, որոնց գործողությունները տեղի են ունենում 2016 թվականին
Կատեգորիա:Ֆիլմեր, որոնց գործողությունները տեղի են ունենում 2004 թվականին
Գլխավոր երգչախմբային սինագոգ (Դոնի Ռոստով)

**Գլխավոր երգչախմբային սինագոգ** (), նախկին սինագոգ Ռուսաստանի Դոնի Ռոստով քաղաքում։

Շենքը գտնվում է Բաումանի փողոց, 70 հասցեով։ Սինագոգը բացվել է 1868 թվականին։ Խորհրդային իշխանության հաստատումից հետո շենքն ազգայնացվել է և վերակառուցվել։ Ներկայում այնտեղ տեղակայված է մաշկավեներոլոգիական դիսպանսերը։ Գլխավոր երգչախմբային սինագոգի շենքն ունի մշակութային ժառանգության տարածաշրջանային նշանակության օբյեկտի կարգավիճակ։

## Պատմություն
Առաջին ժամանակավոր փայտե սինագոգը Դոնի Ռոստովում հայտնվել է 1855 թվականին։ Այն գտնվել է ժամանակակից Բաումանի և Ուլյանովի փողոցների միջև` Վորոշիլովի պողոտայից ոչ հեռու։ 1863 թվականին հարևանությամբ կառուցվել է աղյուսե աղոթատուն։ Սակայն շենքն ամուր չէր, և 1866 թվականին այն քանդեցին։ 1868 թվականին նրա տեղում կառուցվեց նոր երկհարկանի սինագոգ։

Սինագոգի նախագծի հեղինակ լինելը վերագրվում է կոլեգիալ ասեսոր և քաղաքի ավագ ճարտարապետ Սովիցկուն։ Սինագոգի շինարարներն էին Ա. Գ. Կապլունը, Ս. Ի. Ֆրեյ-շիստը, Ա. Ա. Դանցիգերը։ Սինագոգի կառուցման համար նվիրատվությունների հավաքագրումը կազմակերպել էր ռաբբի Ֆաբիան Օսիպովիչ Գնեսինը` կոմպոզիտոր Միխայիլ Գնեսինի հայրը։ Նրա ջանքերով հավաքվել էր 16342 ռուբլի 87 կոպեկ։

Գլխավոր երգչախմբային սինագոգը հանդիսավորությամբ բացվել է 1868 թվականի օգոստոսի 30-ին։ Արարողությանը ներկա է եղել քաղաքագլուխ Ա. Մ. Բայկովը։ Իր ելույթում նա նշել է, որ *«քաղաքում սոցիալական իրավիճակի հետ կապված այլ քաղաքացիների հետ հրեաների հավասարեցման»* խնդիր է սահմանել։ Սինագոգի պաշտոնական հասցեն էր` Վորոնցովի փողոց, 78։

1881 թվականին սինագոգին արևմուտքից կցակառուցվել է 150 մարդ տեղավորող աղոթատուն։ 1903 թվականին սինագոգին կից բացվել է հրեական ընթերցասրահ։ Բացի այդ, այստեղ տեղակայված էր Թալմուդ-Թորա դպրոցը։ Դրանով Գլխավոր երգչախմբային սինագոգը դարձել էր պաշտամունքային և կրթական համալիր։ Հեղափոխությունից առաջ սինագոգի վերջին ռաբբին եղել է Մ. Զ. Գոլդենբերգը։

1924 թվականին սինագոգը պետականացվել է, բայց շենքը շարունակել է մնալ հրեական համայնքի իրավասության ներքո։ 1935 թվականի կեսերին սինագոգի շենքն ազգայնացվել է, և այնտեղ տեղակայվել է մաշկավեներոլոգիական հիվանդանոցը։ Շենքը զգալիորեն վերակառուցվել է, ինչի հետևանքով խեղաթյուրվել է ճարտարապետական տեսքը։ Ներսույթը վերակառուցվել է, կորսվել է աղոթասրահը։ Սինագոգի ճակատը նույնպես լրջորեն խեղաթյուրվել է. հին լուսամուտատեղերը լայնացվել են և հայտնվել են նորերը, սվաղային դեկորի զգալի մասը ոչնչացվել է։ Ռոստովի մարզի վարչակազմի 1998 թվականի հոկտեմբերի 9-ին թիվ 411 հրամանով Գլխավոր երգչախմբային սինագոգի շենքն անցել է պետական պաշտպանության տակ` որպես մշակութային ժառանգության տարածաշրջանային նշանակության օբյեկտ։

2016 թվականին Ռոստովի մարզի կառավարությունը նախատեսել է սինագոգի շենքը վերադարձնել Ռոստովի հրեական համայնքին։ Ըստ օրենքի` դիսպանսերն այս շենքից այլ շենք պետք է տեղափոխվեր մինչև 2018 թվականի նոյեմբերի 23-ը։ Հրեական համայնքը նախատեսում էր շենքին վերադարձնել սկզբնական տեսքը։ Սակայն 2017 թվականին այս հարցը կարգավորող հանձնաժողովը չի հաստատել այդ որոշումը, և շենքը չի փոխանցվելու հրեական համայնքին։

## Տես նաև
* Արհեստավորների սինագոգ

## Ծանոթագրություններ

## Հղումներ

Կատեգորիա:1868 հիմնադրումներ
Կատեգորիա:Դոնի Ռոստովի շենքեր և կառույցներ
Կատեգորիա:Դոնի Ռոստովի տեսարժան վայրեր
Կատեգորիա:Ռուսաստանի մշակութային ժառանգություն
Նասիբա Զեյնալովա

**Նասիբա Ջահանգիր ղիզի Զեյնալովա** (, ), ադրբեջանցի թատրոնի և կինոյի դերասանուհի, Ադրբեջանական ԽՍՀ-ի ժողովրդական արտիստուհի (1967), Ադրբեջանական ԽՍՀ պետական մրցանակի դափնեկիր (1974);

## Կենսագրություն
Նասիբա Զեյնալովան ծնվել է 1916 թվականի ապրիլի 20-ին Բաքվում։ 1932 թվականին դարձել է Ռզա Թահմասիբի դրամա ասոցիացիայի անդամ։ 1934-1937 թվականներին նա սկսեց աշխատել Բաքվում գործող սովխոզական և կոլխոզական թատրոններում որպես դերասանուհի։ 1938 թվականին սկսեց իր գործունեությունը նորաստեղծ Ադրբեջանի պետական երաժշտական կոմեդիայի թատրոնում։ Այդ տարի նա ընդունեց Բաքվի Թատրոնի դպրոց։ Աղասադիղ Գերայբեյլին եղել է նրա ուսուցիչը։ Երբ սովորել է տեխնիկումում Նասիբա Զեյնալովան բնորոշ էին մի շատ դերերը։ Լավագույններից են՝ Կատերինա (Ուիլյամ Շեքսպիր), Էլվիրա (Դոն Ժուան, Մոլիեր) և Ելիզավետա (Յոհան Ֆրիդրիխ Շիլլեր)։ Կերտել է սոցիալական սրությամբ կատակերգական և տարբեր կերպարներ. Ջեննեթ խալա, Նարգիլե, Զուլեյխա և այլն։

Նասիբա Զեյնալովան 1960 թվականի մայիսի 24-ին ադրբեջանական թատրոնի արվեստի զարգացման գործում ունեցած ավանդի համար պարգևատրվել է «Ադրբեջանի Հանրապետության վաստակավոր արտիստ» պատվավոր կոչում։ Իսկ 1967 թվականին արժանացել է ժողովրդական արտիստի պատվավոր կոչմանը։ 1974 թվականից հանդիսանում է Ադրբեջանի պետական մրցանակի դափնեկիր։

Նասիբա Զեյնալովան մահացել է 2004 թվականի մարտի 10-ին Բաքվում։

## Տես նաև
* Ամալիա Փանահովա
* Հոքյումա Ղուրբանովա

## Ծանոթագրություններ

Կատեգորիա:Ադրբեջանցի դերասանուհիներ
Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Ժողովուրդների բարեկամության շքանշանի դափնեկիրներ
Կատեգորիա:«Աշխատանքի վետերան» մեդալակիրներ
Կատեգորիա:Ադրբեջանական ԽՍՀ ժողովրդական արտիստներ
Կատեգորիա:Հոկտեմբերյան հեղափոխության շքանշանով պարգևատրվածներ
Կատեգորիա:«Հայրենական մեծ պատերազմի ժամանակ կատարած անձնվեր աշխատանքի համար» մեդալակիրներ
Հազարից մի գիշեր

**«Հազարից մի գիշեր»** (), ռեժիսոր Ալեքսանդր Գորլենկոյի ռուսական մուլտիպլիկացիոն ֆիլմ-հեքիաթ, որը նկարահանվել է 2004 թվականին Մոսկվայի Գերասիմովի անվան կինեմատոգրաֆիայի համառուսական պետական ինստիտուտի ուսումնական կինոստուդիայում։

Ֆիլմը 2005 թվականին Սուզդալում մասնակցել է Անիմացիոն կինոյի բաց ռուսական փառատոնի մրցութային ծրագրին։

## Սյուժե
Սև մոգը կախարդության և նենգության շնորհիվ վերցրել էր Բաղդադի իշխանությունը։ Գուշակը կանխագուշակում է, որ Ֆաթիմա անունով աղջիկը նրա մահվան պատճառը կդառնա։ Կախարդը հրամայում է ծառաներին ազատվել նրանից։ Բայց Ֆաթիման հրաշքով փրկվում է և ձեռք է բերում յուրահատուկ ընկերներ։ Միասին նրանք ուղևորվում են Բաղդադ և հաղթում Սև մոգին ու նրա ծառաներին։ Բայց դա եզրափակումը չէր, այլ նոր պատմությունների սկիզբը…

## Հեղինակներ

## Մուլտֆիլմի մասին
Սա «Հազար ու մի գիշեր» գրքի էկրանավորումը չէ, այլ յուրահատուկ պատմություն՝ ոգեշնչված կոմպոզիտոր Դավիթ Թուխմանովի և բանաստեղծ Յուրի Էնտինի համատեղ գործը, որը մի քանի տարի դրանից առաջ թողարկել էր «արևելյան» երգերի հավաքածու։ Գորլենկոն գեղեցիկ ֆիլմ է նկարահանել։ Նրա ոճը նկատելիորեն տարբերվում է նկարված դասական անիմացիայից, գույները բնական են։

## Ծանոթագրություններ

## Արտաքին հղումներ
* 

Կատեգորիա:2000-ականների ռուսերեն ֆիլմեր
Կատեգորիա:2004 մուլտֆիլմեր
Կատեգորիա:Ալեքսանդր Գորլենկոյի մուլտֆիլմեր
Կատեգորիա:Ռուսական մուլտֆիլմեր
Պատմություն Մոխրոտիկի մասին

**«Պատմություն Մոխրոտիկի մասին»** (), Մոխրոտիկի մասին անիմե սերիալ, որի առաջին ցուցադրությունը տեղի է ունեցել 1996 թվականի ապրիլի 4-ից նոյեմբերի 1-ը, բաղկացած է 26 մասից։

## Նկարագրություն
Մոխրոտիկը փոքրիկ աղջիկ է, որը ծանր էր տանում իր մոր մահը։ Նրա հայրը շատ չանցած ամուսնանում է երկու աղջիկ ունեցող այրի կնոջ հետ և մի անգամ երկար ժամանակով գործերով մեկնում է արտերկիր։ Խորթ մայրը տան գործերը դնում է Մոխրոտիկի վրա՝ ստիպելով նրան կատարել ամբողջ սև աշխատանքը՝ վտանգելով առողջությունը և կյանքը։ Այնուամենայնիվ, աղջիկը չի հուսահատվում և նախկինի պես երազում է դառնալ արքայադուստր՝ նվաճելով արքայազնի սիրտը։ Արքայազնի հետ կապված ծրագրեր ուներ նաև խորթ մայրը՝ ցանկանալով իր աղջիկներից մեկին ամուսնացնել արքայազնի հետ, և դուքս Զարալը, որը ցանկանում է նվաճել Զմրուխտե ամրոցի իշխանությունը իր աղջիկների և արքունի տիկին Իզաբելի օգնությամբ։ Սակայն հասարակ հագուստ հագած արքայազն Չարլզը ամրոցից դուրս է գալիս քաղաք և այնտեղ հանդիպում Մոխրոտիկին, որը չի ճանաչում նրան և արքայազնին անվանում է սուտասան Չարլզ։

Սյուժեի հիմքում ընկած է Շառլ Պերոյի «Մոխրոտը» հեքիաթը։

## Մասերի ցանկ

## Ծանոթագրություններ

Կատեգորիա:1996 մուլտֆիլմեր
Կատեգորիա:Իտալական մուլտֆիլմեր
Կատեգորիա:Ճապոնական մուլտֆիլմեր
Կատեգորիա:Շառլ Պերոյի ստեղծագործությունների էկրանավորումներ
Իպրի մահուդագործների պալատ

**Իպրի մահուդագործների պալատ**, Եվրոպայի խոշորագույն աշխարհիկ, գոթական կառույցներից մեկը՝ կառուցված 1200 թվականից մինչև 1304 թվականը կառուցված։ 70 մետր բարձրությամբ բեֆուրայի շինարարությունն ավարտվել է 1230 թվականին։ Բելգիական և ֆրանսիական այլ բեֆուրաների հետ միասին այն ներառված է ՅՈՒՆԵՍԿՕ-ի համաշխարհային ժառանգության ցանկի մեջ՝ ID 943—010 համարի ներքո։

## Հրդեհ 1914 թվականին
[200px|thumb|Մահուդագործների պալատի հրդեհը [1914 թվականի նոյեմբերի 22-ին]]
Մահուդագործների պալատն Առաջին համաշխարհային պատերազմի սկզբում ամբողջությամբ ոչնչացվեց և վերստեղծվեց միայն 1967 թվականին։ Շենքի հիմքում այսօր էլ նկատելի են մահուդագործների պալատի քարերը։

## Մահուդագործների պալատն այսօր
Այսօր մահուդագործների պալատում տեղակայված է *In Flanders Fields* թանգարանը, որը նվիրված է Առաջին համաշխարհային պատերազմի իրադարձություններին։ Թանգարանի անվանումը վերահղում է Իպրի մոտ մարտնչած կանադացի ռազմական բժիշկ և պոետ Ջեն ՄքՔրեյի (1872-1918) բանաստեղծությանը։

: *In Flanders fields the poppies blow*
: *Between the crosses, row on row*
: *That mark our place; and in the sky*
: *The larks, still bravely singing, fly*
: *Scarce heard amid the guns below*.

: *We are the dead. Short days ago*
: *We lived, felt dawn, saw sunset glo*w
: *Loved, and were loved, and now we lie*
: *In Flanders fields.*

: *Take up our quarrel with the foe*:
: *To you from failing hands we throw*
: *The torch; be yours to hold it high*.
: *If ye break faith with us who die*
: *We shall not sleep, though poppies grow*
: *In Flanders field*s.

Բանաստեղծության առաջին տունը՝ Ա. Յարոյի թարգմանությամբ.

Այս բանաստեղծությունները ոգեշնչել են ամերիկացի պրոֆեսոր Մոյնու Միքայելին՝ օգտագործելու կակաչը՝ ի նշան Առաջին համաշխարհային պատերազմում զոհվածների հիշատակի, և ավելի լայն՝ որպես առհասարակ բոլոր պատերազմներում զոհվածների։ Այսօր այդ ավանդույթը գոյություն ունի Մեծ Բրիտանիայում, ԱՄՆ-ում, Բելգիայում։

Մահուդագործների պալատի բեֆուրայի մեջ կա մի կարիլիոն, որն ունի 49 զանգակ և ընդհանուր առմամբ 11 892 կգ է կշռում։ Կարիլիոնը քառորդ ժամը մեկ կատարում է 17-րդ դարի *«Het Iepers Tuindaglied»* երգը, որը նկարագրում է Իպրի՝ 1383 թվականի պաշարումը։

## Կատվային շքերթ
Իպրի ավանդական «կատվային շքերթի» () կուլմինացիան կատուների նետումն է բեֆուրայի վերին հարկից. 12-րդ դարից սկսած և նույնիսկ մինչև 1817 թվականը այդ նպատակի համար օգտագործվում էին իրական կենդանիներ, 1955 թվականին ավանդույթը վերականգնվեց, սակայն կենդանի (շնչավոր) կատուների փոխարեն սկսեցին կիրառել փափուկ խաղալիքներ։

## Ծանոթագրություններ

## Արտաքին հղումներ
* Ypres: The Cloth Hall from Trabel.com
* Description and picture gallery from Belgiumview
* In Flanders Fields Museum

Կատեգորիա:1304 կառուցումն ավարտված շենքեր և կառույցներ
Կատեգորիա:1967 կառուցումն ավարտված շենքեր և կառույցներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Միջնադարյան ճարտարապետություն
Կատեգորիա:ՅՈՒՆԵՍԿՕ-ի Համաշխարհային ժառանգություն
Բորիս Ռադունովիչ

**Բորիս Ռադունովիչ** (, ), սերբ ֆուտբոլիստ, «Ավելինո 1912» ֆուտբոլային ակումբի դարպասապահը։

## Ակումբային կարիերա
Բորիսը «Ռադ» ֆուտբոլային ակումբի սան է, որի հիմնական կազմում իր դեբյուտը նա նշել է իր տասնյոթերորդ տարեդարձին, 2013 թվականի մայիսի 26-ին` դաշտ դուրս գալով 2012/13 մրցաշրջանի եզրափակիչ փուլում` Նիշ քաղաքից «Ռադնիչկի» ֆուտբոլային ակումբի դեմ խաղում։ Դաշտում հայտնվելուց ընդամենը մեկ րոպե անց Ռադունովիչը գնդակ է բաց թողնում։

2013/14 մրցաշրջանում երիտասարդ դարպասապահը չի հայտնվել դաշտում։ Սերբիայի հաջորդ առաջնության 8-րդ փուլից հետո Ռադունովիչը դարձել է թիմի գլխավոր դարպասապահը։ 2014/15 մրցաշրջանում խաղացած առաջին խաղում Բորիսին հաջողվել է իր դարպասն անառիկ պահել, իսկ իր թիմը խոշոր հաշվով հաղթել է Կրագուևաց քաղաքի «Ռադիչկի» ֆուտբոլային ակումբին։

2015 թվականին հուլիսի 18-ին հայտարարվել է Ռադունովիչի` իտալական «Ատալանա» ակումբ տեղափոխվելու մասին։

## Կարիերան հավաքականում
Ռադունովիչը խաղացել է Սերբիայի երիտասարդական հավաքականի կազմում (մինչեւ 16 տարեկան)։ Բորիսը պարբերաբար հրավիրվում է մինչև 19 տարեկանների ազգային հավաքականում խաղալու, սակայն նրան դեռ չի հաջողվել իր դեբյուտը նշել թիմի կազմում, քանի որ մարզիչը նախընտրում է դաշտ դուրս բերել Վանյա Միլինկովիչ-Սավիչին։

## Անձնական կյանք
Բորիսը ունի երկվորյակ եղբայր, որի անունը Պավլե է։

## Ծանոթագրություններ

## Արտաքին հղումներ
* 
* 
* Պրոֆիլը Srbijafudbal.net կայքում 
* Պրոֆիլը Utakmica.rs կայքում 

Կատեգորիա:Տղամարդկանց ֆուտբոլի դարպասապահներ
Կատեգորիա:Իտալիայի լեգեոներ ֆուտբոլիստներ
Կատեգորիա:Վերոնայի ֆուտբոլիստներ
Կատեգորիա:Սերբ ֆուտբոլիստներ
Յարանգայում վառվում է կրակը

**«Յարանգայում վառվում է կրակը»** (), խորհրդային նկարված մուլտիպլիկացիոն ֆիլմ։ Ստեղծվել է 1956 թվականին ռեժիսոր Օլգա Խոդատաևայի կողմից։ Սցենարը գրել է Ժաննա Վիտենզոնը Հյուսիսի ժողովուրդների հեքիաթների մոտիվներով։

## Սյուժե
Հեռու Հյուսիսում՝ փոքրիկ, աղքատ յարանգայում ապրում է այրին իր որդու՝ Յատոյի ու դստեր՝ Տեյունեի հետ։ Երեխաներն ալարկոտ էին ու անհնազանդ, չէին ուզում օգնել իրենց մորը և փայտ հավաքել խարույկի համար (Տեյունեին ավելի շատ անհանգստացնում էին իր երկար, գեղեցիկ հյուսերը)։ Եվ երբ կրակն օջախում հանգչում է, չար պառավ Բուքը ներխուժում է յարանգա։ Մայրը փորձում է պաշտպանել իր երեխաներին, բայց Պուրգան տանում է նրան։ Քույր ու եղբայր ստիպված են լինում մոռանալ իրենց ալարկոտության մասին և գնալ իրենց մորը որոնելու։ Նրանք անցնում են երկար ճանապարհ ու հաղթահարում բազմաթիվ վտանգներ, մինչև կարողանում են գտնել Բուքի տունն ու փրկել իրենց մորը։

## Ստեղծողներ

## Մրցանակներ
«Յարանգայում վառվում է կրակը» մուլտֆիլմն արժանացել է մրցանակների մի շարք փառատոններում.
* 1956 — Վենետիկի երեխաների ու պատանիների համար նախատեսված ֆիլմերի VIII միջազգային փառատոնի առաջին մրցանակ,
* 1957 — Մոսկվայում Երիտասարդության ու ուսանողների VI համաշխարհային փառատոնի շրջանակներում անցկացված միջազգային կինոփառատոնի ոսկե մեդալ։

## Ստեղծման պատմություն
Մոսկվայի պետական համալսարանում Ժաննա Վիտենզոնն սկսել է հետաքրքրվել Հյուսիսով, ուր հաճախ է մեկնել բանահյուսական արշավախմբերի կազմում։ Հյուսիսային հեքիաթների հիման վրա նրա կողմից գրված սցենարն արժանացել է Մստիսլավ Պաշչենկոյի հավանությանը և նրա երաշխավորությամբ փոխանցվել արտադրության «Սոյուզմուլտֆիլմ» ստուդիայում։

Մուլտֆիլմի գլխավոր հերոսները (մայր, Տեյունե և Յատո) ստեղծվել են Լեոնիդ Արիստովի կողմից։ Նա էլ նկարել է հյուսիսային բնապատկերները, որոնց վրա աշխատելիս նկարիչն օգտագործել է Լենինի անվան գրադարանի նյութերը։ Ֆիլմի գունային գաման մշակել է Վիկտոր Նիկիտինը, որն ստեղծել է նաև հերոսների մի մաիսն՝ Մթությունը, Բուքը։ Ֆիլմում օգտագործվել է Վ. Նիկիտինի կողմից առաջարկված նորարարական նկարչական հնար՝ լյումինսցենային ներկերի օգտագործումը։

Ֆիլմում հնչող մոր երգի տեսքտը գրել է Միխայիլ Սվետլովը (տեքստը գեղխորհուրդը հավանության է արժանացրել դժկամորեն։

## Արձագանքներ
Օլգա Խոդատաևան 1956 թվականին հանդես է եկել «Յարանգայում վառվում է կրակը» նկարված ֆիլմի բեմադրող, որը նա ստեղծել է նկարիչ Լեոնիդ Արիստովի հետ հաամտեղ։ Ֆիլմը, որ բեմադրվել է հյուսիսի ժողովուրդների վառ կոլորիտն ու ինքնատիպությունը կրող հեքիաթի հիման վրա, հետաքրքիր է ոչ միայն իր տարաշխարհիկությամբ, այլև վարպետորեն մշակված, պատանի հանդիսատեսի երևակայությունը գրավող հեքիաթային մթնոլորտով։

## Ծանոթագրություններ

## Գրականություն
* .

## Արտաքին հղումներ
* 
* «Յարանգայում վառվում է կրակը» մուլտֆիլմը Myltik.ru կայքում

Կատեգորիա:1956 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Դետյան

**Դետյան ջրվեժ** (, Վիետնամում հայտնի է որպես **Բանզյոկ ջրվեժ**), չորրորդ ամենամեծ ջրվեժն աշխարհում։ Գտնվում է երկու պետությունների՝ Չինաստանի և Վիետնամի սահմանում։ Ջրհեղեղի ժամանակ  երկու կողմերի ջրվեժները միահոսում են։

## Սահմանազատում
Ճանապարհը, որն անցնում է ջրվեժի վերևով, տանում է մի քարի մոտ, որտեղ չինարենով ու ֆրանսերենով ամրագրված է Վիետնամի և Չինաստանի միջև սահմանը։ Ենթադրաբար դրված է ֆրանսիական գաղութային տերության սահմանի և ցիննական հողերի միջև։ 1979 թվականին, չին–վիետնամական պատերազմի ժամանակ, վիետնամական սահմանին մոտ լինելու պատճառով, ջրվեժի մերձակայքը դարձել է չինական զորքերի տեղակայման հիմնական վայրերից մեկը։ Երկարատև վեճերի արդյունքում, 1999 թվականին այս վայրը սահմանազատվել է Չինաստանի և Վիետնամի միջև, իսկ առավել փոքր հարցերի շուրջ բանակցությունները տարվել են ընդհուպ մինչև 2009 թվականը։ Հին ժամանակներից ի վեր Հիունգի կիրճը բաժանում էր Չինաստանն ու Վիետնամը։

Վիետնամում ջրվեժը բաղկացած է երկու՝ գլխավոր (thác chính) և կողմնակի (thác phụ) մասերից։

## Աշխարհագրություն և տուրիզմ
մինի
Դետյան ջրվեժը տեղակայված է չին–վիետնամական սահմանին, չինական կողմից՝ Գուանսի-Չժոունի ինքնավար շրջանում Չունցզո քաղաքի կարստային բլուրների մեջ, իսկ վիետնամական կողմից՝ Կաոբանգ պրովինցիայում, Հանոյից 272 կմ հյուսիս։ Ջրվեժն սնում է Կուայշոն գետը (Quây Sơn), և երեք մակարդակներում ընդհանուր լայնությունը հասնում է 200 մետրի։ Ջրվեժի խորությունը ավելի քան 120 մետր է։

Դետյանն ամենախոշոր բնական ջրվեժն է Հարավարևելյան Ասիայում։ Հայտնի զբոսաշրջային վայր է։ Ջրվեժի ստորին հատվածներում կա մի մեծ լիճ, որի շուրջը տեղակայված են զբոսաշրջային ենթակառուցվածքով օբյեկտներ՝ դիտման հարթակներ, սրճարան և ռեստորաններ, հուշանվերների խանութներ և հյուրանոցներ, որոնց պատուհաններից երևում է ջրվեժը։ Զբոսաշրջիկներին առաջարկվում է բամբուկե լաստով նավարկել ջրվեժի ստորին հատվածներում։ Ջրվեժ այցելության համար առավել հաջող ժամանակը համարվում է նոյեմբերից ապրիլ ընկած ժամանակահատվածը, երբ ջրի մակարդակը առավելագույն է։

Ջրվեժի կողքին է գտնվում դժվարամատչելի Տունլին  կիրճը, ուր կարելի է հասնել միայն հարևան կիրճից՝ քարայրի միջով։ Այն վերջերս է հայտնաբերել ժամանակակից հետազոտողների կողմից, ինչի շնորհիվ դրանում պահպանվել են վայրին բնորոշ բազմաթիվ էնդեմիկ կենդանիներ և բույսեր։ Նախկինում կիրճը ծառայել է որպես թաքստոց տեղական ավազակների համար։ Երբեմն ժայռերում հայտնաբերվում են դրանց թաքստոցները։

Ջրվեժի շուրջը գտնվում են բազմաթիվ այլ գրավիչ վայրեր՝ կանաչ անտառ, ծածկող լեռներ, Լեյպին քարե անտառը, ջրային քարերի անտառն ու կարստային քարայրներ։

## Ծանոթագրություններ

## Արտաքին հղումներ
* *[http://1001fact.ru/2011/07/9-samyx-krasivyx-vodopadov/ 9 самых красивых водопадов мира]*
*Falls photo gallery

Կատեգորիա:Չինաստանի ջրվեժներ
Կատեգորիա:Վիետնամի ջրվեժներ
Ձմեռ պապը և ամառը

**Ձմեռ պապը և ամառը**, խորհրդային մուլտիպլիկացիոն ֆիլմ-հեքիաթ այն մասին, թե ինչպես են երեխաները Ձմեռ պապին ծանոթացնում ամռան հետ։ Այն նկարահանվել է ռեժիսոր Վալենտին Կարավաևի հետ։

## Սյուժե
Մի անգամ Նոր տարվա նախօրեին Ձմեռ պապն՝ իր նվերներով լի պարկը ուսին ուղևորվում է իր ավանդական ճանապարհորդությանը, որպեսզի երեխաներին հանձնի նվերներն ու հանկարծակի իմանում է ամռան գոյության մասին, որի մասին մինչ այդ ոչինչ չգիտեր։ Երեխաներին ամանորյա ցերեկույթին հարցնելով ամռան մասին` Ձմեռ պապն այդպես էլ չիմացավ ամռան էությունը։ Վերադառնալով իր տուն՝ հյուսիս, նա սկսում է ամանորյա նվերները ներկել անհասկանալի կանաչ գույներով` երգելով մի անհասկանալի երգ անհասկանալի ամառվա մասին։ Նույնիսկ երազում Ձմեռ պապը կանաչ մղձավանջներ է տեսնում, թե ինչպես են բոլորը ծիծաղում նրա և նրա տգիտության վրա։ Ամբողջ ձմեռ տանջվելով` Ձմեռ պապը որոշում է գնալ քաղաք և տեսնել ամառն իր սեփական աչքերով։ Ամռանը հայտնվելով քաղաքում և զգալով տոթը` Ձմեռ պապն իրեն սկսեց վատ զգալ, բայց երեխաները միջոց գտան. նրանք Ձմեռ պապին հյուրասիրեցին պաղպաղակով և նստեցնելով պաղպաղակ վաճառողի սայլակի վրա, որոշեցին շրջել քաղաքով մեկ և ցույց տալ ամառը։ Երեխաների շնորհիվ տեսնելով ամառվա գեղեցկությունը` կանաչ անտառ, կանաչ խոտ, գորտեր ու թիթեռներ, երջանկացած Ձմեռ պապն երեխաներին պաղպաղակ նվիրեց և օդապարիկով վերադարձավ իր մոտ` հյուսիս։

## Ֆիլմի անձնակազմ

## Երգեր
«Երգ ամռան մասին» երգը ընդգրկված է «Մելոդիա» կազմակերպության «երգեր մուլտֆիլմերից» ժողովածուիի մեջ, որոնք թողարկվել են մանկական սկավառակներում, ժապավենային գլաններում և «Սվեմա» կոմպակտ-սկավառակներում։ 1992 թվականից «Պեսենկա» երգը վերաթողարկվում է «Ապրելևկա սաունդ» ընկերության կողմից ձայնապնակների, ձայնասկավառակների և կոմպակտ-սկավառակների վրա, ավելի ուշ «Մոռոզ Ռեքորդս», «Տվիկ Լիրեկ» ընկերությունների կողմից **կասետաներում** և ձայնասկավառակներում, իսկ 1999 թվականից MP3 սկավառակներում, ավելի ուշ WMA-ում։ Մուլտֆիլմում ռադիոընդունիչով հնչում է երգահան` Բլանտերի «ամառային երգ» երգից մի հատված՝ հիմնված Լիֆշիցայի բանաստեղծության վրա, որն էլ ներկայացնում է Արկադի Ռայկին։

1990-ական թվականներին «Տվիկ Լիրեկ» ընկերության կողմից թողարկվում է հեքիաթի (հիմնված մուլտֆիլմի վրա) ձայնասկավառակը։ Խոսքերի հեղինակն Ալեկսանդրա Պոժարովան է։

## Ծանոթագրություններ

## Արտաքին հղումներ
**Գեորգի Բորոդին* «Ամանորյա անիմացիա» **Animator.ru կայքում**
* 
* «Ձմեռ պապը և ամառը» կադրեր ֆիլմից
* Песенка о лете из мультфильма «Дед Мороз и лето» - слушать песню онлайн с текстом

Կատեգորիա:1960-ականների ռուսերեն ֆիլմեր
Կատեգորիա:1969 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:1969 ֆիլմեր
Կատեգորիա:1960-ականների խորհրդային ֆիլմեր
Կատեգորիա:Խորհրդային մուլտֆիլմեր
Եզնակող Սոսնովսկու

**Եզնակող Սոսնովսկու** (),  հովանոցավորների ընտանիքին պատկանող բույս։ Գրանցված է Հայաստանի Կարմիր գրքում։

## Նկարագրություն
Բազմամյա թխակապույտ խոտաբույս է, որի բարձրությունը հասնում է մինչև մեկ մետրի։ Ցողունները վերևում ուժեղ գալարաձև են, իսկ տերևները` շատ ստվար։ Ծածկոցի թերթերը 5-8-ն են, խոշոր ու պահպանվող։ Պտղի ակոսիկներում եթերայուղային խողովակները միայնակ են։

## Տարածվածություն
Հայաստանում հանդիպում է Վերին Ախուրյանի, Շիրակի և Սևանի ֆլորիստիկական շրջաններում։ Աճում է նաև Հարավարևմտյան և Արևելյան Անդրկովկասում, Նախիջևանում և Անատոլիայի հյուսիսարևելյան մասում։

## Էկոլոգիա
Աճում է վերին լեռնային գոտում, ծովի մակարդակից 1800-2000 մ բարձրությունների վրա, լեռնային տափաստաններում, մարգագետիններում։ Ծաղկում է հունիս ամսին, պտղաբերում՝ հուլիս-օգոստոսին։

## Պահպանություն
Խոցելի տեսակ է։ Արեալը մասնատված է։ Տարածման և բնակության շրջանների մակերեսը 2000կմ²-ից պակաս է։ Տեսակին տնտեսական գործունեության հետևանքով սպառնում է աճելավայրերի խախտման սպառնալիք։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։

Պոպուլացիայի մի մասը պահպանվում է «Սևան» ազգային պարկի և «Արփի լիճ» ազգային պարկի սահմաններում։

## Ծանոթագրություններ

Կատեգորիա:Խոցելի տեսակներ
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Մաքս Գուֆ

**Մաքս Գուֆ** (), Ուոլթ Դիսնեյ ընկերության «Գուֆին և նրա ջոկատը» մուլտֆիլմի գլխավոր հերոսներից մեկը։ Մուլտֆիլմը նկարահանվել է 1992-1993 թվականներին։ Մաքսը սովորական դեռահաս է։ Արտաքնապես մի փոքր նման է հորը՝ Գուֆիին։ Հաճախ հագնում է կարմիր վերնաշապիկ և մանուշակագույն տաբատ։ Ունի երկու լավագույն ընկեր՝ Պի-Ջեյը և Բոբին։ Մաքսը, ինչպես և իր ընկերները, հետաքրքրվում է սքեյթբորդինգով։ Ի տարբերություն իր հորը՝ Մաքսը խելացի է և հասկացող։ Դպրոցում Մաքսը ուներ «տեղական ապուշի» կարգավիճակ այնքան ժամանակ, մինչև որ մի անգամ պատահականորեն հայտնվեց ռոք աստղ ՊաուերԼայնի համերգին և հայտնի դարձավ իր ընկերների շրջանում։

## Տարիք
«Գուֆին և նրա ջոկատը» մուլտսերիալում Մաքսն ընդամենը 11-12 տարեկան է։ «Գուֆիի արձակուրդները» մուլտֆիլմում նա 14 տարեկան է, «Անուղղելի Գուֆի» մուլտֆիլմում, «Մկան տունը» և «Միկի. Եվ նորից Սուրբ Ծնունդ» մուլտսերիալներում շուրջ 17-18 տարեկան է։

## Հայտնություն
Առաջին անգամ Մաքսը հայտնվել է «Հայրերը մարդիկ են» () կարճամետրաժ ֆիլմում (1952)։ Այդ ժամանակ Մաքսին կոչում էին Գուֆի Կրտսեր։ Այնուհետև նա հայտնվեց այլ կարճամետրաժ ֆիլմերում. 
* «Հայրիկի Առյուծը» () (1952)
* «Հայրիկի ազատ օրը» () (1953)
* «Աքվամանիա» () (1961)

Այդ մուլտֆիլմերում երևում է նաև Մաքսի մայրն ու Գուֆիի կինը, սակայն առանց անունի (անունը հայտնի չէր)։ Ավելի ուշ, երբ ստեղծվեց «Գուֆին և նրա ջոկատը» մուլտսերիալը, Կրտսեր Գուֆին վերանվանվեց Մաքսի, իսկ նրա մայրը այլևս չերևաց։ Տարածված տարբերակի համաձայն՝ նա մահացել է, իսկ ըստ մեկ այլ տարբերակի՝ ամուսնալուծվել։

### Ընտանիք
«Գուֆին և նրա ջոկատը» սերիալում կարելի է տեսնել Մաքսի հարազատներին. 
* Դեբի - Մաքսի զարմուհին
* Գիտնական Վերներ ֆոն Գուֆ
* Հորաքույր Գուֆելիա
* Ոչ արյունակից պապիկ Պատրանտաշեր
* Հորեղբայր Անջելո
* Նախանախապապ Հուֆերամուս Սա Դե Գուֆ
* Գուֆի - հայրիկ

## Հետագա ճակատագիր
Գուֆիի մասին պատմող «Անուղղելի Գուֆին» մուլտֆիլմից հետո Մաքսը հայտնվում է «Մկան տունը» մուլտսերիալում (2003), ինչպես նաև «Միկի․ Եվ նորից Սուրբ Ծնունդ» (2004) մուլտֆիլմում։ Մաքսը հանդիպում է Մոնա անունով նոր աղջկա հետ։

Մաքսի հետագա ճակատագիրն անհայտ է, քանի որ վերջին՝ «Միկի․ Եվ նորից Սուրբ Ծնունդ» (2004) մուլտֆիլմից հետո Մաքսն այլևս ոչ մի տեղ չի երևում։

## Արտաքին տեսք
Մաքսի տեսքը փոփոխվում է բոլոր առանձին մուլտֆիլմերում։ «Գուֆիի ջոկատը» մուլտսերիալում նա ունի կլոր գլուխ, ավելի սուր դեմք։ «Գուֆիի արձակուրդները» մուլտֆիլմում Մաքսի տեսքը լիովին վերափոխված է։ Դեմքը դարձել է ավելի արտահայտիչ, բայց միևնույն ժամանակ նկատելի է, որ նա հասունացել է։ Ունի ավելի մեծ աչքեր, իսկ գլխին՝ ավելի շատ մազեր։ Ընդգծված են նաև առջևի ատամները։ Շարունակության մեջ՝ «Անուղղելի Գուֆին» մուլտֆիլմում, Մաքսը վերափոխվել է «Գուֆիի արձակուրդները» մուլտֆիլմի տեսքի հիման վրա։ Այստեղ նա ավելի բարձրահասակ է, քան նախորդ մուլտֆիլմերում։ Մաքսն ունի նաև ավելի մանրամասն և «սուր» սանրվածք, իսկ դեմքն ավելի տպավորիչ է։

## Հետաքրքիր փաստեր
* «Գուֆին և նրա ջոկատը» մուլտսերիալի սերիաներից մեկում Գուֆին ասում է, որ մանկության տարիներին Մաքսը վախենում էր «Սպիտակաձյունիկը և յոթ թզուկները» մուլտֆիլմի կախարդից։

## Ծանոթագրություններ

Կատեգորիա:Դիսնեյի մուլտֆիլմեր
Կատեգորիա:Հորինված խոսող կենդանիներ
Ալեքս Բերենգեր

**Ալեքս Բերենգեր** (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Տորինոյի կազմում։ Խաղում է ձախ պաշտպանի դիրքում։

## Ակումբային կարիերա
### Օսասունա
Բերենգերը Օսասունայի ակադեմիայի սան է։ Իր պրոֆեսիոնալ դեբյուտը նշեց 2014 թվականի սեպտեմբերի 9-ին՝ փոխարինման մտնելով Իսպանիայի գավաթի Դեպորտիվո Ալավեսի դեմ խաղում։ Առաջին հանդիպումը Սեգունդա Դիվիզիոնում անցկացրեց 2015 թվականի հունվարի 10-ին՝ Ռեկրեատիվոյի դեմ խաղում։ Ապրիլի 25-ին Բերենգերը հեռացվեց խաղադաշտից Ալբասետեի դեմ խաղում՝ կարմիր քարտ ստանալով փոխարինման մտնելուց 7 րոպե անց։ Իր առաջին մրցաշրջանում իսպանացին անցկացրեց 14 հանդիպում։

Իր առաջին գոլը պրոֆեսիոնալ կարիերայում Բերենգերը խփեց 2015 թվականի օգոստոսի 30-ին՝ Միրանդեսի դեմ խաղում։ 2016 թվականի հունվարի 29-ին իսպանացին երկարաձգեց իր պայմանագիրը Օսասունայի հետ մինչև 2020 թվականը։ Փետրվարի 27-ին նա խփեց Կորդովայի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին։ Մայիսի 29-ին Բերենգերը հեռացվեց խաղադաշտից Հուեսկայի դեմ խաղում՝ կարմիր քարտ ստանալով հանդիպման 27-րդ րոպեին։ 2015-16 մրցաշրջանում իսպանացին անցկացրեց 38 հանդիպում առաջնությունում՝ դառնալով 3 գոլի ու 4 գոլային փոխանցման հեղինակ և օգնելով Օսասունային տեղափոխվել Լա Լիգա։

Առաջին հանդիպումը Լա Լիգայում Բերենգերը անցկացրեց 2016 թվականի սեպտեմբերի 22-ին՝ թիմի մեկնարկային կազմում խաղադաշտ դուրս գալով Էսպանյոլի դեմ խաղում։ Դեկտեմբերի 21-ին նա գոլի հեղինակ դարձավ Իսպանիայի գավաթի 1/16 եզրափակչի Գրանադայի դեմ խաղում՝ օգնելով Օսասունային հաղթել 2-0 հաշվով։ 2017 թվականի հունվարի 22-ին իսպանացին 2 գոլային փոխանցում տվեց Սևիլյայի դեմ խաղում։ Իր առաջին գոլը Իսպանիայի առաջնությունում Բերենգերը խփեց ապրիլի 5-ին՝ Դեպորտիվո Ալավեսի դեմ խաղում։ Օսասունայի առաջին թիմի կազմում նա անցկացրեց 84 հանդիպում՝ դառնալով 5 գոլի և 12 գոլային փոխանցման հեղինակ։

### Տորինո
2017 թվականի հուլիսի 17-ին Բերենգերը 5.5 միլիոն եվրոյի դիմաց տեղափոխվեց Տորինո։ Իր դեբյուտը ակումբի կազմում նշեց օգոստոսի 11-ին՝ Իտալիայի գավաթի Տրապանիի դեմ խաղում և այս խաղում դառնալով գոլի հեղինակ։ Առաջին հանդիպումը Սերիա A-ում անցկացրեց օգոստոսի 20-ին՝ թիմի մեկնարկային կազմում խաղադաշտ դուրս գալով Բոլոնյայի դեմ խաղում։ Իր առաջին գոլը Իտալիայի առաջնությունում խփեց դեկտեմբերի 11-ին՝ Լացիոյի դեմ խաղում։ Առաջին մրցաշրջանում Տորինոյի կազմում Բերենգերը անցկացրեց 25 հանդիպում՝ դառնալով 2 գոլի և 4 գոլային փոխանցման հեղինակ։

2018 թվականի հոկտեմբերի 5-ին Բերենգերը գոլ խփեց Ֆրոզինոնեի դեմ խաղում՝ 3-2 հաշվով հաղթանակ պարգևելով Տորինոյին։

## Կարիերայի վիճակագրություն
### Ակումբային վիճակագրություն
*2018 թվականի նոյեմբերի 22-ի դրությամբ*

## Ծանոթագրություններ

## Արտաքին հղումներ
* Բերենգերի պաշտոնական Ինստագրամի էջը
* Բերենգերը transfermarkt-ում
* Բերենգերը soccerbase.com-ում
* Բերենգերը WhoScored.com կայքում
* Բերենգերը Տորինոյի պաշտոնական կայքում
* Բերենգերը Սերիա A-ի պաշտոնական կայքում 

Կատեգորիա:Իսպանացի տղամարդ ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Տորինոյի ֆուտբոլիստներ
Կատեգորիա:Օսասունայի ֆուտբոլիստներ
Աննշմարակող անհարթապտուղ

**Աննշմարակող անհարթապտուղ** (), հովանոցավորների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-30 սմ բարձրությամբ միամյա խոտաբույս է։ Տերևները լայն-ձվաձև են, 2-3 փետրաձև բաժանված, իսկ մասերը գծային են։ Հովանոցները ունեն 7-15 ճառագայթներ։ Ծածկոցի թերթերը և ծածկոցիկները թաղանթային են։ Պտուղը խիտ ծածկված է ծծիչանման մազիկներով։

## Տարածվածություն
Հայաստանում հանդիպում է միայն Երևանի ֆլորիստիկական շրջանում (Վեդու շրջակայք)։ Աճում է նաև Նախիջևանում։

## Էկոլոգիա
Աճում է ստորին լեռնային գոտում՝ ծովի մակարդակից 900-1200 մ բարձրությունների վրա, կավոտ լանջերին, աղակալված վայրերում և կիսաանապատում։ Ծաղկում է ապրիլ ամսին, պտղաբերում՝ մայիսին։

## Պահպանություն
Վտանգված տեսակ է։ Հարավային Անդրկովկասի էնդեմիկ բույս է։ Հայտնի է ընդամենը 3 պոպուլյացիա, որից մեկը հայտնաբերված է Նախիջևանում։ Հայաստանում տարածման և բնակության շրջանների մակերեսը 500 կմ²-ից պակաս է։ Տեսակին տնտեսական գործունեության (գյուղատնտեսական հանդակների ընդլայնում, տնտեսական կառույցների ստեղծում) և անասունների կողմից տրորման հետևանքով սպառնում է աճելավայրերի խախտման սպառնալիք։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ Ընդգրկված չէ CITES-ի և Բեռնի կոնվենցիաների հավելվածներում։

Պոպուլյացիայի մի մասը պահպանվում է «Խոսրովի անտառ» պետական արգելոցի տարածքում։

## Ծանոթագրություններ

Կատեգորիա:Խոտաբույսեր
Կատեգորիա:Վտանգված տեսակներ
Կատեգորիա:Ծածկասերմեր
Կատեգորիա:Հովանոցավորներ
Կատեգորիա:ՀՀ Կարմիր գրքում գրանցված բույսեր
Կատեգորիա:Միամյա բույսեր
Սիլվի Լուբամբա

**Սիլվի Լուբամբա** (ծննդյան անունը՝ , ), կոնգոյական ծագմամբ իտալացի մոդել, դերասանուհի, երգչուհի, հեռուստահաղորդավար։

## Կենսագրություն
Սիլվի Լուբամբան ծնվել է Ֆլորենցիայում։ Ծնողները եղել են Կինշասայից։ Սովորել է Պիարիստների քոլեջում։ 1992 թվականին ընտրվել է Միս Տոսկանա և իրավունք ստացել մասնակցելու Միս Իտալիա մրցույթին։ Մի քանի տարի աշխատել է որպես մոդել, փոքր դերեր է ունեցել հեռուստատեսային շոուներում, եղել Canale 5 Passaparola-ի Letterina (նամակատար)։ Ավելի ուշ մասնակցել է The Farm-ի իտալական տարբերակին։

1998 թվականին սկսել է իր հեռուստատեսային կարիերան *Guida al campionato* ծրագրում Ալբերտո Բրանդիի հետ։ 2004 թվականին La7 հեռուստաալիքով հանդես է եկել Պիեռո Չիամբրետտիի *Markette* ծրագրում, 2005 թվականին մասնակցել է «The Mole» ռեալիթի շոուին։

Ազատ տիրապետում է անգլերենի և ֆրանսերենի։

2006 թվականի հունվարին Գրոսսետոյի քրեական դատարանը նրան հինգ ամիս և քսան օր բանտարկել է վարկային քարտերի ոչ պատշաճ օգտագործման համար։ 2014 թվականի օգոստոսի 7-ին կրկին բանտարկվել է նույն հանցանքի համար։  2015 թվականի ապրիլի 2-ին Սիլվին այն բանտարկյալների շարքում էր, որոնց ոտքերը լվացել է  Ֆրանցիսկոսը Ռեբիբիա բանտում։ 2017 թվականի Սուրբ ծննդյան օրերին երեք տարի չորս ամիս բանտարկությունից հետո ազատ է արձակվել։

## Ֆիլմագրություն
* “Ivo il Tardivo” ռեժիսոր՝ Ա. Բենվենուտի
* «Բանտապան», ռեժիսոր՝ Մ. Լաուրենտի
* «Վերջապես միայնակ», ռեժիսոր՝ ՈՒ. Մարինո
* «Հաննիբալի երեխաները», ռեժիսոր՝ Ֆ. Ֆեռարիո
* «Փախուստ Ֆերմոյից», ռեժիսոր՝ Ի. Նեսի
* «Ծիծաղեք մինչև թռչելը», ռեժիսորներ՝ Ա. Անտոնաչի և Ֆ. Բիանչինի

## Ծանոթագրություններ

Կատեգորիա:Իտալացի դերասանուհիներ
Կատեգորիա:Իտալացի երգչուհիներ
Կատեգորիա:Իտալացի մոդելներ
Կատեգորիա:Հեռուստահաղորդավարներ
Կատեգորիա:Իտալացի հաղորդավարներ